Genre: Promotion

Nova storitev Si prevajalec <p/> Si.mobil – Vodafone je svojim uporabnikom ponudil novo storitev, imenovano Si.prevajalec. Kar šest slovarjev DZS, vsebinsko najobsežnejšega ponudnika slovarjev na slovenskem trgu, je od konca novembra ekskluzivno dostopnih na mobilnem portalu Vodafone live!. <p/> Uporabnikom Si.mobil – Vodafone bodo tako za ceno 0,1 € na poizvedbo dostopna gesla s celovitim prevodom. Si.mobil – Vodafone bo v sodelovanju z DZS svojim uporabnikom do konca februarja 2008 brezplačno ponudil angleško - slovenski obojesmerni slovar DZS. Si.prevajalec je uporabniško zelo zanimiva in sila preprosta storitev na mobilnem portalu Vodafone live!. Uporabnikom omrežja Si.mobil – Vodafone so sedaj ekskluzivno na voljo najobsežnejši angleško–slovenski, slovensko-angleški, nemško-slovenski, slovensko-nemški, italijansko-slovenski in slovensko-italijanski slovarji, ki so bili v knjižni izdaji DZS že prave uspešnice. Za uporabnike portala Vodafone live! bo cena posamezne poizvedbe 0,1 evra. Si.prevajalec je uporabnikom dostopen na menijskem zavihku portala. Uporaba storitve je enostavna: uporabnik najprej izbere jezik za prevajanje, vpiše poizvedbo in potrdi nakup. Rezultat vsake uspešno opravljene poizvedbe je vsebinsko bogat in obsežen, prevodi so celoviti in posodobljeni. "Svojim uporabnikom smo tako ponudili pravo storitev za mobilno življenje brez meja. Si.prevajalec je uporaben v vsakem trenutku, ko uporabnik potrebuje določen prevod. Prepričani smo, da bo odziv uporabnikov dober, saj smo jim ponudili ekskluzivno in enostavno storitev, ki bo vedno pri roki. Naših uporabnikov ne bo počakala le doma na knjižni polici kot tiskani slovarji, ampak na mobilnem spletu Vodafone live!, na mobilnih telefonih, ki so del našega mobilnega življenja," je o novi storitvi Si.prevajalec povedal Peter Curk, direktor marketinga pri Si.mobil - Vodafone. <p/> "DZS je vsebinsko najobsežnejši založnik slovarjev v Sloveniji, to je založba vselej bila in tudi ostaja. Spletna stran http://www.e-slovarji.si ponuja uporabnikom sodoben, zmogljiv in hiter vpogled v slovarske zbirke DZS - poleg tistih, ki so že obstajale v elektronski obliki, tudi v tiste, ki so bile do sedaj izdane samo na tiskanem mediju. Poleg spletnega dostopa, ki omogoča resno jezikovno delo s slovarskimi zbirkami, so e-slovarji DZS za dostop do kakovostnih jezikovnih rešitev v vsakem trenutku ekskluzivno dostopni preko mobilnega telefona na portalu Vodafone live!," so o novi storitvi e-slovarjev zapisali v uredništvu slovarjev založbe DZS. <p/> Si prevajalec – Spletni slovarji DZS, dostopni na mobilnem portalu Vodafone live!: